বানে ধোৱা ধেমাজি জিলাৰ পানবাৰী গাৱঁৰ শিখা পামেগামে দেখিছে বানৰ সংহাৰ । তেওঁ দেখিছে বানৰ কবলত পৰি সৰ্বশ্ৰান্ত হোৱা মানুহৰ দুৰ্দশা । নিজেও বানৰ কৰাল গ্ৰাসত পৰি বিভিন্ন সমস্যআৰ সন্মূখিন হৈছিল শিখা। কিন্তু স্বেচ্ছাসেৱী সংগঠন ইমপালছৰ সহযোগত তেওঁ আৰম্ভ কৰিছে এটা নতুন জীৱন । এই সংগঠনটোৱে প্ৰায় ৩০,০০০ হাজাৰ হস্তশিল্পীক বিশ্বজোৰা এখন বজাৰ পোৱাত সহায় কৰিছে । এই সকলোবোৰ বস্তু তেওঁলোকে এমপাৱাৰ নামৰ এটা ব্ৰেণ্ডৰ অধীনত বিপণন কৰে। ইয়াৰ ভিতৰত আছে পাৰম্পৰিক বস্ত্ৰকে আদি কৰি আন আন হস্তশিল্পজাত সামগ্ৰী ।" আগতে মি কেৱল ঘৰত ব্যৱহাৰৰ বাবে কাপোৰ বৈছিলো । ইয়াক ব্যাৱসায়িক ৰূপ দিয়াৰ কথা মি সপোনতো ভবা নাছিলো । কিন্তু এতিয়া মোৰ সামগ্ৰী দিল্লীত বিক্ৰী হয় । মই অন্যান্য মহিলাকো এই প্ৰশিক্ষম দিব খোজোঁ ।" শিখাই কয় । শিখা হৈছে ইমপালছৰ দ্বাৰা সহায় লাভ কৰা বহু সংখ্যাক লোকৰ এগৰাকী । ইমপালছৰ প্ৰতিষ্ঠাতা হাছিনা খাৰভিয়ে ২০১০ চনত ইয়াৰ এটা ভগ্নী সংগঠন আই এছ ই প্ৰতিষ্ঠা কৰে । ইয়াৰ দ্বাৰা উত্তৰ পূবৰ বিভিন্ন গ্ৰাম্য হস্ত শিল্পীৰ সা-সামগ্ৰী বিশ্বজুৰি বিপণন কৰা হয় । এই সামগ্ৰীসমূহ বজাৰৰ চাহিদা আৰু ফেশ্বনলৈ লক্ষ্য ৰাখি নিৰ্মাণ কৰা হয় । এই কাম আৰম্ভ হৈছিল মাত্ৰ দহ লাখ টকাৰে । কিন্তু ইয়াৰ ভেটি স্থাপন হৈছিল ২৩ বছৰৰো আগতে । এই অনুস্থান আৰম্ভ হৈছিল মানৱ সৰবৰাহ ৰোধৰ বাবে । কিন্তু লাহে লাহে ই আনুষঙ্গিক দিশবোৰতো মনোনিবেশ কৰিবলৈ আৰম্ভ কৰে । এনেকুৱা আৰু কাহিনীৰ বাবে আমাৰ ফেচবুক পেজ লাইক কৰক আপুনি ভাল পাব পৰা অন্যান্য কাহিনী Stories by Team Asamiya